Stjórn Læknafélags Íslands mótmælti nýverið reglugerð Heilbrigðis - og tryggingamálaráðuneytis sem meðal annars felur það í sér að aðgegni að S-merktum lyfjum , en þeirra á meðal eru krabbameinslyf , verður mun erfiðari en áður . Ályktunin , sem samþykkt var á fundi stjórnar þann 23. janúar síðastliðinn , var á þessa leið : Þátttaka almannatrygginga í greiðslu lyfja kostnaðar Ný reglugerð " Stjórn Læknafélags Íslands mótmælir eindregið setningu nýrrar reglugerðar Heilbrigðis - og tryggingamálaráðuneytisins nr. 948 / 2000 um greiðslur almannatrygginga í lyfjakostnaði , sem tók gildi hinn 1. janúar síðastliðinn . Reglugerðin felur í sér stórvægilegar breytingar á afgreiðslu og aðgengi fjölmargra lyfja sem leiðir til mismununar milli fólks eftir því hvaða sjúkdómum það er haldið og eftir búsetu . Engin rök hafa komið fram sem réttlæta slíkar breytingar og átelur stjórnin , að ekkert samráð skuli vera haft við samtök sjúklinga , lækna eða lyfjafræðinga í svo veigamiklu máli . " Aðdragandi þessa máls eru lagabreytingar á síðastliðnu ári , þegar almannatryggingalögum og lyfjalögum var breytt og aðgegni að S-merktum lyfjum gerð torveld að mati þeirra lækna sem gerst þekkja . Hér var um að ræða lög nr. 108 / 2000 sem eru breyting á lyfjalögum ( 93 / 1994 ) og almannatryggingalögum ( 117 / 1993 ) . Samkvæmt laganna hljóðan og túlkun reglugerðar er óheimilt að afgreiða S-merktu lyfin annars staðar frá en frá sjúkrahúsapótekum og læknar utan sjúkrahúsa eiga ekki að hafa leyfi til að ávísa þeim . Í 8. grein lyfjalaga segir : ,, Heimilt er að binda veitingu markaðsleyfis lyfs við notkun eingöngu á sjúkrahúsum , sérstökum sjúkradeildum og / eða við ávísun sérfræðinga í einstökum greinum læknisfræði . " Reglugerðin tarkmarkar með vísan í þessa lagagrein ávísun S-merktra lyfja við afgreiðslu frá sjúkrahúsapótekum ( 9. grein ) . Tryggingastofnun hættir alfarið að taka þátt í kostnaði við lyfin samkvæmt reglugerðinni og þess í stað eiga sjúkrahúsin að greiða hann og ennfremur að sjá um afgreiðslu lyfjanna . Því er ljóst að bæði læknum og sjúklingum er gert mjög erfitt fyrir með þessari lagasetningu . Þetta á ekki síst við um fólk sem býr úti á landi og lækna sem ekki starfa í tengslum við sjúkrahúsin . Læknar telja að hér sé um grundvallaratriði að ræða , sem ekki sé hægt að sveigja með túlkunum . Þeir eru því ekki sáttir við þá leið sem ráðuneyti heilbrigðis - og tryggingamála hefur valið , að beina tilmælum til sjúkrahúsapóteka um að gera þjónustusamninga við apótek annars staðar á landinu , eins og fram kom í yfirlýsingu ráðuneytisins þann 30. janúar síðastliðinn . Viðræður hafa farið fram á milli fulltrúa Læknafélags Íslands annars vegar og Heilbrigðis - og tryggingamálaráðuneytis , Lyfjastofnunar og Tryggingastofnunar ríkisins hins vegar til að reyna að leysa málið . Meðal fulltrúa Læknafélagsins í viðræðunum er Már Kristjánsson . Hann sagði í spjalli við Læknablaðið að brýnt væri að lögin væru ótvíræð svo ekki þyrfti að sveigja þau til að bæta aðgengi að lyfjunum . Viðræður þær sem þá voru í gangi munu vonandi skila sameiginlegri niðurstöðu beggja aðila og lagabókstaf sem allir geta verið sáttir við .